《刻烛》
宋代·林希逸

玉笋班头客，文章绝代奇。奉璋陪内宴，刻烛赋新诗。

指认红莲陪，安排丽藻辞。绝嫌痕已迫，只恐句来迟。

花烬将残处，宫袍欲夺时。宠荣归佩晚，金炬出天墀。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。